wannaphong/clean_thaiwikipedia huggingface dataset:
# คิวปิดและไซคี
thumb|300px|ไซคีและอมอร์  หรืออีกชื่อ ไซคีขณะรับจูบแรกจากคิวปิด (Psyche Receiving Cupid's First Kiss; ค.ศ. 1798) โดย François Gérard ผีเสื้อเหนือศีรษะของไซคีเป็นสัญลักษณ์ของความบริสุทธิ์ก่อนการปลุกเร้าทางเพศDorothy Johnson, David to Delacroix: The Rise of Romantic Mythology 
(University of North Carolina Press, 2011), pp. 81–87.
คิวปิดและไซคี  เป็นเรื่องจากนวนิยายละติน Metamorphoses หรืออีกชื่อหนึ่งว่า The Golden Ass เขียนขึ้นในคริสต์ศตวรรษที่ 2 โดย แอพยูเลียส เนื้อหาว่าด้วยการเอาชนะอุปสรรคต่อความรักระหว่างไซคี (, "วิญญาณ" หรือ "ลมหายใจแห่งชีวิต") และคิวปิด (, "ความปรารถนา") หรืออมอร์ ("ความรัก", ตรงกับอีรอสของกรีก) และอยู่กินร่วมกันหลังสมรสในที่สุด แม้เรื่องเล่าโดยละเอียดของแอพยูเลียสจะเป็นชิ้นเดียวที่เหลือรอดจากยุคโบราณก็ตาม แต่อีรอสและไซคีปรากฏในศิลปะกรีกตั้งแต่ศตวรรษที่ 4 ก่อนคริสตกาล องค์ประกอบทางลัทธิเพลได้ใหม่ของเนื้อเรื่องและการอ้างอิงถึงศาสนามิสเตอรีส์นำไปสู่การตีความอันหลากหลายStephen Harrison, entry on "Cupid," The Oxford Encyclopedia of Ancient Greece and Rome (Oxford University Press, 2010), p. 338. และถูกวิเคราะห์ว่าเป็นอุปมานิทัศน์ในรูปของนิทานพื้นบ้าน เทพนิยาย และตำนานHendrik Wagenvoort, "Cupid and Psyche," reprinted in Pietas: Selected Studies in Roman Religion (Brill, 1980), pp. 84–92 online.

ตั้งแต่นวนิยายของแอพยูเลียสถูกค้นพบอีกครั้งในสมัยฟื้นฟูศิลปวิทยา เรื่องราวของคิวปิดและไซคี ถูกเล่าใหม่ในรูปแบบของกวีนิพนธ์ นาฏกรรม และอุปรากร และยังถูกแสดงในภาพวาด ประติมากรรม และแม้แต่กระดาษปิดฝาผนังHarrison, "Cupid and Psyche," in Oxford Encyclopedia of Ancient Greece and Rome, p. 339.
# เพรี บร็อยทีกัม
เพรี บร็อยทีกัม  เกิดวันที่ 28 มีนาคม ค.ศ. 1963 ที่อัลเทินบวร์ค เป็นทั้งผู้ฝึกสอนและอดีตผู้เล่นฟุตบอลชาวเยอรมัน ผู้ซึ่งทำหน้าที่เป็นผู้ฝึกสอนผู้รักษาประตูให้แก่ทีมแอร์เบ ไลพ์ซิช

 อาชีพผู้ฝึกสอน 
ทันทีหลังจากที่การเล่นในระดับอาชีพของเขาได้จบลง บร็อยทีกัมได้เริ่มทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลฮันซาร็อสท็อค เมื่อสัญญาของเขาสิ้นสุดลงใน ค.ศ. 2009 เขาก็ได้ย้ายมาอยู่ร่วมกับทีมที่เพิ่งจัดตั้งขึ้นใหม่อย่างแอร์เบ ไลพ์ซิช โดยที่ยังคงเป็นผู้ฝึกสอนผู้รักษาประตู

 เกียรติประวัติ 
 เข้ารอบสุดท้าย เอ็ฟเดเกเบ-โพคาล: 1988
# เคาท์ดาวน์
เคานต์ดาวน์  เป็นภาพยนตร์ไทยแนวระทึกขวัญ ที่ออกฉายในปี พ.ศ. 2555 เขียนบทและกำกับโดย นัฐวุฒิ พูนพิริยะ ผลิตโดยจอกว้างฟิล์ม และจัดจำหน่ายโดยจีทีเอช ว่าด้วยเรื่องราวของกลุ่มวัยรุ่นที่ต้องการจัดปาร์ตี้ในวันส่งท้ายปี และได้พบกับชายคนหนึ่งที่จะทำให้พวกเขาจำคืนนี้ไปจนวันตาย ภาพยนตร์เรื่องนี้นำแสดงโดย พชร จิราธิวัฒน์ ภัทรศยา เครือสุวรรณศิริ และ จรินทร์พร จุนเกียรติ

 ตัวละคร 
แจ็ค หนุ่มไฮโซที่โกหกคนที่บ้านว่ามาเรียนต่อ แต่กลับใช้เงินเที่ยวเล่นไปวันๆ เป็นเด็กไทยที่ใช้ชีวิตที่ไกลบ้านมาหลายปี สวมวิญญาณนิวยอร์กเกอร์ ปาร์ตี้ไปวันๆ ไฮเปอร์ / ทำอะไรตามใจตัวเอง เห็นทุกอย่างเป็นเรื่องสนุก
แพม สาวเปรี้ยว หัวสูง ที่ใช้ของหรู เพื่อตัวเองจะได้ดูดีในสายตาคนอื่น เธอเป็นสาวสวยเอาแต่ใจ /รักสัตว์ /ชอบใช้ของแบรนด์เนม ข้างนอกดูเข้มแข็ง/ ปากดี ข้างในอ่อนแอ / ขี้เหงา/ ขาดความรัก
บี วัยรุ่นไทย ที่มาใช้ชีวิตที่นิวยอร์กได้ 6 เดือน เป็นคนมั่นใจในตัวเอง อีกมุมจะเป็นคนเงียบๆ พยายามเก็บทุกอย่างโดยไม่แสดงออกมา เธอเป็นแฟนสาวของแจ็ค ที่ไม่เคยบอกใครว่าเธอมาที่นี่เพราะอะไร
เฮซุส ชายฝรั่งแปลกหน้า ผู้เป็นดีลเลอร์ส่งยาให้มาหาที่ห้อง โดยต่างไม่มีใครรู้ว่า จริงๆแล้วเขาเป็นใครกันแน่
ปอ  รุ่นพี่ของแจ็คอดีตคนเล่นยา ซึ่งเป็นตัวละครตัวเดิม จาก ภาพยนตร์สั้น หลงใหล ที่กำกับโดย ผู้กำกับคนเดียวกันกับภาพยนตร์เรื่องนี้ โดยไม่ได้ใช้นักแสดงคนเดิมมาแสดง

 นักแสดง 
 พชร จิราธิวัฒน์ รับบท แจ็ค
 ภัทรศยา เครือสุวรรณศิริ รับบท แพม
 จรินทร์พร จุนเกียรติ รับบท บี
 เดวิด อัศวนนท์ รับบท เฮซุส
 ปราชญ์ รักษ์อิสระกุล รับบท ปอ

เพลงประกอบภาพยนตร์
 10-9-8-7-6-5-4-3-2-1 ขับร้องโดย Joey Boy สิงห์เหนือ เสือใต้ Feat.ฝนโมโนโทน / พิจิกา
 Time Machine ขับร้องโดย วง Rooftop
 รื่นเริงเถลิงศก

รางวัล
 รางวัลภาพยนตร์แห่งชาติ สุพรรณหงส์ ครั้งที่ 22 สาขา บทภาพยนตร์ยอดเยี่ยม
 รางวัลภาพยนตร์แห่งชาติ สุพรรณหงส์ ครั้งที่ 22 สาขา นักแสดงนำฝ่ายชายยอดเยี่ยม
 รางวัลภาพยนตร์แห่งชาติ สุพรรณหงส์ ครั้งที่ 22 สาขา ลำดับภาพยอดเยี่ยม

 แหล่งข้อมูลอื่น 
เว็บไซต์ GTH 
GTH Fan Page
เว็บไซต์ภาพยนตร์ 
countdown Fan Page
# ไมโครซอฟท์สโตร์
ไมโครซอฟท์สโตร์ (เดิมชื่อ "วินโดวส์สโตร์") เป็นแพลตฟอร์มจัดจำหน่ายระบบดิจิทัลในไมโครซอฟท์ ของระบบปฏิบัติการวินโดวส์ 8 วินโดวส์ 8.1 วินโดวส์ 10 และ วินโดวส์ 11 แพลตฟอร์มยังสามารถใช้งานเพื่อให้รายการสำหรับการใช้งานเดสก์ท็อปรับรองการทำงานบนวินโดวส์ 8 วินโดวส์ 10 และ วินโดว์ 11 แต่ยังเป็นแพลตฟอร์มจำหน่ายหลักรูปแบบใหม่ของแอพเรียกว่า "วินโดวส์สโตร์แอพ" โดยมีทั้งโปรแกรมประยุกต์ฟรีและจ่ายเงินสามารถจำหน่ายผ่านทางวินโดวส์สโตร์ ด้วยแอปพลิเคชันจ่ายหลากหลายในค่าใช้จ่ายจาก 1.49 ดอลล่าร์สหรัฐจนถึง 999.99 ดอลล่าร์สหรัฐhttps://www.blognone.com/node/95705

ดูเพิ่ม
 แมคแอพสโตร์
 แอปสโตร์
 กูเกิล เพลย์
 ซัมซุงกาแลคซีสโตร์
 หัวเว่ยแอปแกลเลอรี
# กาเบรียล อักบอนลาฮอร์
กาเบรียล "แก็บบี" อีเมอตินยาน อักบอนลาฮอร์ เกิดเมื่อวันที่ 13 ตุลาคม ค.ศ. 1986 เป็นอดีต นักฟุตบอล ชาวอังกฤษเชื้อสายไนจีเรีย 

กาเบรียล อักบอนลาฮอร์เป็นนักฟุตบอลที่ถูกปั้นมาจากทีมชุดเยาวชนของสโมสรแอสตันวิลลา และได้เลื่อนขึ้นมาเล่นให้กับทีมชุดใหญ่ในปี 2006 ภายหลังจากที่ถูกส่งไปหาประสบการณ์กับสโมสรวัตฟอร์ด และเชฟฟิลด์ เวนส์เดย์ ด้วยสัญญายืมตัว 

อักบอนลาฮอร์ ลงเล่นในระดับพรีเมียร์ลีกให้กับแอสตันวิลลา มากว่า 300 นัด และยังเป็นเจ้าของสถิติผู้เล่นที่ยิงประตูในพรีเมียร์ลีกมากที่สุดของสโมสรแอสตันวิลลา ที่ 73 ประตู โดยเขาเลือกเล่นให้กับทีมชาติอังกฤษ และติดทีมชาติ 3 ครั้ง

ประวัติ
กาเบรียล อักบอนลาฮอร์ เกิดเมื่อวันที่ 13 ตุลาคม ค.ศ.1986 ที่เมืองเบอร์มิงแฮม เป็นบุตรคนที่ 3 จากจำนวน 4 คนของ ทีนา เบอร์เกสส์ สตรีชาวสก๊อตแลนด์ และ ดร.แซมสัน อักบอนลาฮอร์ นักวิทยาศาสตร์ ชาวไนจีเรีย โดยพี่ชายของเขา คาริสมา อักบอนลาฮอร์ เป็นนักฟุตบอลตำแหน่งกองหน้า ของสโมสรโบลแมร์ เซนต์ ไมเคิล ในลีกสมัครเล่น

การเล่นฟุตบอล
อักบอนลาฮอร์ เข้าสู่สโมสรแอสตันวิลลา ในฐานะนักฟุตบอลระดับเยาวชน โดยได้รับการเซ็นสัญญาเป็นนักฟุตบอลอาชีพครั้งแรกในปี 2005 หลังจากนั้นเขาถูกยืมตัวไปเล่นให้กับสโมสรวัตฟอร์ด
# เบรตต์ โฮลมัน
เบรตต์ เทรเวอร์ โฮลมัน  เกิดเมื่อวันที่ 27 มีนาคม ค.ศ. 1984 เป็นนักฟุตบอลชาวออสเตรเลีย ปัจจุบันเล่นในตำแหน่งปีก ให้กับสโมสรฟุตบอลแอสตันวิลลาในพรีเมียร์ลีก
# แอชลีย์ เวสต์วูด
แอชลีย์ รอย เวสต์วูด (เกิด 1 เมษายน ค.ศ. 1990) เป็นนักฟุตบอลชาวอังกฤษ ในตำแหน่งกองกลาง
# เจ้าหญิงมาซาโกะ พระชายาในเจ้าชายสึเนฮิซะ
เจ้าหญิงมาซาโกะ พระชายาในเจ้าชายสึเนฮิซะ (30 กันยายน พ.ศ. 2431 — 8 มีนาคม พ.ศ. 2483) หรือพระนามเดิมว่า เจ้าหญิงมาซาโกะ สึเนะโนะมิยะ  เป็นพระราชธิดาในจักรพรรดิเมจิ ที่ประสูติแต่พระสนมซาจิโกะ

 พระประวัติ 
เจ้าหญิงมาซาโกะประสูติเมื่อวันที่ 30 กันยายน พ.ศ. 2431 เป็นพระราชธิดาในจักรพรรดิเมจิ ประสูติแต่พระสนมซาจิโกะ โซโนะ มีบรรดาศักดิ์เดิมว่า สึเนะโนะมิยะ

พระองค์มีพระสวามีในอนาคตที่ถูกวางตัวไว้คือ เจ้าชายสึเนฮิซะ ทาเกดะโนะมิยะ, เจ้าชายโยชิฮิซะ คิตาชิรากาวะโนะมิยะ และเจ้าชายนารูฮิซะ คิตาชิรากาวะโนะมิยะ จักรพรรดิเมจิได้สร้างพระตำหนักใหม่แก่เจ้าชายสึเนฮิซะในเดือนมีนาคม พ.ศ. 2449 ที่กว้างขวางและเหมาะสมกับพระราชธิดาของพระองค์ ที่สุดเจ้าชายสึเนฮิซะและเจ้าหญิงมาซาโกะเสกสมรสเมื่อวันที่ 30 เมษายน พ.ศ. 2451 มีพระโอรสและพระธิดา คือ
 เจ้าชายสึเนโยชิ ทาเกดาโนมิยะ (พ.ศ. 2452–2535) เสกสมรสกับมิตสึโกะ ซันโจ มีพระบุตรห้าคน
 เจ้าหญิงอายาโกะ (พ.ศ. 2454–2546) เสกสมรสกับเคานต์สึเนมิตสึ ซาโนะ มีพระบุตรสี่คน

เจ้าหญิงมาซาโกะสิ้นพระชนม์เมื่อวันที่ 8 มีนาคม พ.ศ. 2483 สิริพระชนมายุ 51 พรรษา

พระเกียรติยศ
พระอิสริยยศ
 30 กันยายน พ.ศ. 2431 – 30 เมษายน พ.ศ. 2451 : เจ้าหญิงมาซาโกะ สึเนะโนะมิยะ
 30 เมษายน พ.ศ. 2451 – 8 มีนาคม พ.ศ. 2483 : เจ้าหญิงมาซาโกะ พระชายาในเจ้าชายสึเนฮิซะ

เครื่องราชอิสริยาภรณ์
 80px เครื่องราชอิสริยาภรณ์รัตนมงกุฎ

 แหล่งข้อมูลอื่น
# แถบอักษรข่าววิ่ง
แถบอักษรข่าววิ่ง (บ้างเรียก crawler หรือ slide) เป็นแถบที่อยู่บริเวณด้านล่างของจอโทรทัศน์เพื่อใช้แสดงหัวข้อข่าวสั้น โดยมักปรากฏในรายการประเภทข่าวและสถานการณ์ปัจจุบัน เริ่มใช้ครั้งแรกในสหรัฐอเมริกาเมื่อ พ.ศ. 2495 โดย เอ็นบีซี โดยเป็นส่วนหนึ่งของรายการทูเดย์ แถบอักษรข่าววิ่งดังกล่าวเป็นเพียงการฉายแถบกระดาษที่มีหัวข้อข่าวอย่างสั้นวิ่งในลักษณะเครื่องพิมพ์ดีดอยู่บริเวณด้านล่างของจอ แต่ได้ยกเลิกในภายหลัง เนื่องจากไม่ได้รับความนิยม จนสถานีโทรทัศน์ ซีเอ็นเอ็นเฮดไลน์นิวส์ ได้เริ่มใช้แถบตัวอักษรข่าวในปี พ.ศ. 2535 โดยระยะแรกใช้ในการรายงานผลกีฬา และสถานีโทรทัศน์ทั่วโลกเริ่มใช้แถบตัวอักษรข่าววิ่งในลำดับหลังจากนั้น

 ในประเทศไทย 
ในประเทศไทย เริ่มมีการใช้แถบตัวอักษรข่าววิ่งครั้งแรกโดย เนชั่นทีวี แต่เป็นการเสนอข่าวแบบพาดหัวข่าวเดี่ยว ทีละหนึ่งข้อความข่าว ด้วยการเลื่อนตัวอักษรทีละตัวจากทางซ้ายไปทางขวาตามลำดับในช่วงเดียว โดยได้ใช้เป็นครั้งแรกตั้งแต่ประมาณปลายปี พ.ศ. 2543 ถึงปี พ.ศ. 2544 (ใช้งานมาจนถึงกลางปี พ.ศ. 2554) ต่อมาในปี พ.ศ. 2545 โมเดิร์นไนน์ทีวี (ปัจจุบันคือ ช่อง 9 เอ็มคอตเอชดี) เริ่มใช้แถบตัวอักษรข่าววิ่งโดยข่าวที่อยู่ในแถบตัวอักษรวิ่งจะแสดงต่อเนื่องกัน โดยแต่ละข่าวจะเว้นช่องว่างเป็นช่วงกว้าง ต่อมาสถานีโทรทัศน์ในประเทศไทยช่องอื่นๆ เริ่มมีการใช้แถบตัวอักษรข่าววิ่งตามลำดับ
# ปูลมใหญ่
ปูลมใหญ่ หรือที่เรียกสั้น ๆ ว่า ปูลม  เป็นครัสเตเชียนขนาดเล็กชนิดหนึ่ง จำพวกปูลม

มีขนาดใหญ่ 7-10 เซนติเมตร กระดองเป็นรูปสี่เหลี่ยม ขนาด 6-8 เซนติเมตร เป็นสีเหลืองอ่อนมีลายสีม่วงเข้ม ส่วนของตามีก้านยื่นยาว ขาเรียวยาว วิ่งได้เร็ว กินซากพืชซากสัตว์ และสัตว์ขนาดเล็กบริเวณชายหาดเป็นอาหาร ส่วนใหญ่จะออกหากินเวลากลางคืน ขุดรูอาศัยบนพื้นทรายในป่าชายหาดหรือชายหาดตอนที่น้ำท่วมไม่ถึง

แพร่กระจายพันธุ์ในเขตอินโด-แปซิฟิก ตั้งแต่แอฟริกาตะวันออกจนถึงฟิลิปปินและเกรตแบร์ริเออร์รีฟปูลม
# เมเจอร์ลีกเบสบอล
เมเจอร์ลีกเบสบอล  ย่อว่า เอ็มแอลบี (MLB) เป็นลีกเบสบอลมืออาชีพ ประกอบไปด้วยทีมที่เล่นในอเมริกันลีก และเนชันแนลลีก โดยทั้งสองลีกรวมอยู่ในปี ค.ศ. 2000 เป็นองค์กรเดียวที่นำโดยกรรมาธิการเบสบอล หลังจาก 100 ปีที่แยกออกจากหน่วยงานตามกฎหมาย เมเจอร์ลีกเบสบอลถือเป็นหนึ่งในกีฬาเมเจอร์ลีกมืออาชีพของสหรัฐอเมริกาและแคนาดา

ทีม

thumb|Dodger Stadium in 2007

ดิวิชันทีมเมืองสนามความจุพิกัดก่อตั้งเข้าร่วมRefอเมริกันลีกEastบอลทิมอร์โอริโอลส์Baltimore, MarylandOriole Park at Camden Yards 45,971 1901*บอสตันเรดซอกซ์Boston, MassachusettsFenway Park 37,949 1901นิวยอร์กแยงกี้ New York City, New YorkYankee Stadium 49,638 1901*แทมป้าเบย์เรย์ St. Petersburg, FloridaTropicana Field 31,042 1998โทรอนโตบลูเจส์Toronto, OntarioRogers Centre 49,282 1977 Centralชิคาโกไวต์ซอกซ์ Chicago, IllinoisGuaranteed Rate Field 40,615 1901คลีฟแลนด์การ์เดียนส์Cleveland, OhioProgressive Field 35,225 1901ดีทรอยต์ไทเกอร์Detroit, MichiganComerica Park 41,297 1901แคนซัสซิตีรอยัลKansas City, MissouriKauffman Stadium 37,903 1969มินนิโซตาทวินส์Minneapolis, MinnesotaTarget Field 38,871 1901*Westฮิวสตันแอสโทรส์ Houston, TexasMinute Maid Park 41,676 1962 (NL) 2013 (AL)ลอสแอนเจลิสแองเจิลส์Anaheim, CaliforniaAngel Stadium 45,957 1961โอคแลนด์แอธเลติกOakland, CaliforniaRingCentral Coliseum 35,067 1901*ซีแอตเทิลมารีเนอร์สSeattle, WashingtonT-Mobile Park 47,943 1977เท็กซัสเรนเจอร์สArlington, TexasGlobe Life Field 48,114 1961*เนชันแนลลีกEastแอตแลนตาเบรฟส์ Atlanta, GeorgiaSunTrust Park 41,500 1871* (NA) 1876 (NL)ไมแอมีมาร์ลินส์ Miami, FloridaMarlins Park 36,742 1993นิวยอร์กเม็ตส์New York City, New YorkCiti Field 41,922 1962ฟิลาเดลเฟียฟิลลีส์Philadelphia, PennsylvaniaCitizens Bank Park 43,651 1883วอชิงตันเนชันแนลส์Washington, D.C.Nationals Park 41,313 1969* Centralชิคาโกคับส์Chicago, IllinoisWrigley Field 41,268 1874 (NA) 1876 (NL)ซินซินแนติเรดส์Cincinnati, OhioGreat American Ball Park 42,319 1882 (AA) 1890 (NL)มิลวอกีบรูว์เออส์ Milwaukee, WisconsinMiller Park 41,900 1969* (AL) 1998 (NL)พิตต์สเบิร์กไพเรตส์Pittsburgh, PennsylvaniaPNC Park 38,362 1882 (AA) 1887 (NL)เซนต์หลุยส์คาดินัลส์ St. Louis, MissouriBusch Stadium 43,975 1882 (AA) 1892 (NL) Westแอริโซนาไดมอนด์แบ็กส์Phoenix, ArizonaChase Field 48,519 1998โคโลราโดร็อกกีส์Denver, ColoradoCoors Field 50,398 1993ลอสแอนเจลิสดอดเจอส์Los Angeles, CaliforniaDodger Stadium 56,000 1884* (AA) 1890 (NL)แซนดีเอโกพาเดรสSan Diego, CaliforniaPetco Park 40,162 1969ซานฟรานซิสโกไจแอนส์ San Francisco, CaliforniaOracle Park 41,915 1883*

ดูเพิ่ม
 นิปปงโปรเฟสชันแนลเบสบอล
# สตีลียัน เปตรอฟ
สตีลียัน อัลยอเชฟ เปตรอฟ  เกิดเมื่อวันที่ 5 กรกฎาคม ค.ศ. 1979 เป็นอดีตนักฟุตบอลชาวบัลแกเรีย เคยลงเล่นให้กับสโมสรฟุตบอลแอสตันวิลลาในพรีเมียร์ลีก โดยติดทีมชาติบัลแกเรียด้วย เขาเคยได้รับรางวัลผู้เล่นชาวบัลแกเรียยอดเยี่ยมในปี ค.ศ. 2003 ในระหว่างที่เล่นให้กับเซลติก
# เทศบาลเมืองท่าเรือพระแท่น
ท่าเรือพระแท่น เป็นเทศบาลเมืองแห่งหนึ่ง ตั้งอยู่ริมแม่น้ำแม่กลองในอำเภอท่ามะกา จังหวัดกาญจนบุรี อยู่ห่างจากกรุงเทพมหานครทางถนนประมาณ 100 กิโลเมตร และห่างจากตัวเมืองกาญจนบุรีประมาณ 28 กิโลเมตร มีพื้นที่ทั้งหมด 7.26 ตารางกิโลเมตร ครอบคลุมตำบลท่าเรือทั้งตำบล และตำบลตะคร้ำเอนบางส่วน

 ประวัติ 
เทศบาลตำบลท่าเรือพระแท่นเดิมมีฐานะเป็นสุขาภิบาลมีชื่อว่า "สุขาภิบาลท่าเรือ" ต่อมาได้รับการจัดตั้งให้เป็นเทศบาลตำบลท่าเรือพระแท่น เมื่อวันที่ 21 กันยายน พ.ศ. 2528พระราชกฤษฎีกาจัดตั้งเทศบาลตำบลท่าเรือ พระแท่น จังหวัดกาญจนบุรี พ.ศ. 2528 ประกาศในราชกิจจานุเบกษา ฉบับพิเศษ เล่ม 102 ตอนที่ 130 ลงวันที่ 20 กันยายน 2528 จนกระทั่งเมื่อวันที่ 22 กันยายน พ.ศ. 2547 ได้รับการเปลี่ยนแปลงฐานะเป็น "เทศบาลเมืองท่าเรือพระแท่น"

 การขนส่ง 
เส้นทางการคมนาคมในการติดต่อกับตัวเมืองกาญจนบุรีนั้น สามารถไปได้ทั้งทางถนนและทางรถไฟ ทางถนนมี 2 สาย ได้แก่ ถนนแสงชูโตสายใหม่ และถนนแสงชูโตสายเก่า โดยถนนแสงชูโตสายใหม่เป็นทางคู่ 4 ช่องจราจร ส่วนถนนแสงชูโตสายเก่าได้มีการปรับปรุงขยายผิวจราจรเป็น 4 ช่องจราจร ตั้งแต่หน้าบริษัทโล้วเฮงหมงมอเตอร์ จำกัด ไปจนถึงหน้าบริษัทน้ำตาลท่ามะกา จำกัด ซึ่งอยู่ในเขตเทศบาลตำบลท่ามะกา

 ประชากร 
ประชากรเทศบาลเมืองท่าเรือพระแท่นในปี พ.ศ. 2561 มีจำนวนทั้งสิ้น 11,604 คน แบ่งเป็น ชาย 5,512 คน หญิง 6,092 คน จำนวนหลังคาเรือนทั้งหมด 4,966 ครัวเรือน ความหนาแน่นของประชากรโดยเฉลี่ยประมาณ 1,600 คนต่อตารางกิโลเมตร

ประชาชนส่วนใหญ่นับถือศาสนาพุทธภายในเขตเทศบาลมีวัด 3 แห่ง คือ วัดท่าเรือ วัดใหม่เจริญผลและวัดตะคร้ำเอน มีมัสยิด 1 แห่ง โบสถ์คริสต์ 1 แห่ง ประเพณีที่สำคัญของท้องถิ่น คือ งานประเพณีลอยกระทงเนื่องในเทศกาลกินเจ

 สถานศึกษา 
โรงเรียนรัฐ
 โรงเรียนเทศบาล ๑ สังกัดเทศบาลเมืองท่าเรือพระแท่น
 โรงเรียนวัดใหม่เจริญผล
 โรงเรียนวัดตะคร้ำเอน 
 โรงเรียนท่าเรือพิทยาคม
 โรงเรียนวัดท่าเรือ "อุตสาหะวิทยาคาร"

โรงเรียนเอกชน
 โรงเรียนอนุชนศึกษา 
 โรงเรียนศิริวิทยานุบาล
# เฟเบียน เดลฟ์
เฟเบียน เดลฟ์ (เกิด 21 พฤศจิกายน ค.ศ. 1989) เป็นนักฟุตบอลชาวอังกฤษเชื้อสายกายอานา ปัจจุบันเล่นในตำแหน่งกองกลางให้กับเอฟเวอร์ตันและทีมชาติอังกฤษ โดยโด่งดังมีชื่อเสียงมาก่อนกับแอสตันวิลลา โดยติดทีมชาติอังกฤษชุดเยาวชนอายุ 21 ปี เดลฟ์ถูกซื้อตัวจากลีดส์ยูไนเต็ดมายังแอสตันวิลลาในราคา 6 ล้านปอนด์

เดลฟ์ได้ติดทีมชาติอังกฤษชุดใหญ่ครั้งแรกในนัดที่อังกฤษลงเตะนัดกระชับมิตรกับนอร์เวย์ ในเดือนกันยายน ปีเดียวกัน 

ในฤดูกาล 2014–15 ซึ่งเดลฟ์เล่นได้อย่างโดดเด่น จึงตกเป็นที่ต้องการตัวของหลายสโมสร ในช่วงปิดฤดูกาล เดลฟ์ได้ประกาศว่าจะขออยู่กับแอสตันวิลลาต่อไป แต่แล้วในที่สุดก็ได้เซ็นสัญญาย้ายเข้าสังกัดแมนเชสเตอร์ซิตีในที่สุดเป็นระยะเวลา 5 ปี ด้วยค่าตัว 8 ล้านปอนด์ (ประมาณ 416 ล้านบาท)
# ด่งเฮ้ย
250px|thumb|right|ชายทะเลด่งเฮ้ย
ด่งเฮ้ย  เป็นเมืองในจังหวัดกว๋างบิ่ญ ประเทศเวียดนาม ตั้งอยู่ที่ริมทะเลโดยห่างจากอุทยานแห่งชาติฟ็องญา-แก๋บ่างไปทางทิศเหนือ 50 กิโลเมตร

ท่าอากาศยานด่งเฮ้ย เป็นท่าอากาศยานในเมืองด่งเฮ้ย เมืองหลักของจังหวัดกว๋างบิ่ญ ประเทศเวียดนาม ใกล้แขวงคำม่วนของประเทศลาว สนามบินแห่งนี้สามารถรองรับผู้โดยสารได้ 500,000 คนต่อปี

 ภูมิศาสตร์ 
 ภูมิอากาศ
# โรงเรียนมัธยมปลายนึงกก
โรงเรียนมัธยมปลายนึงกก  เป็นโรงเรียนรัฐบาลระดับมัธยมปลายซึ่งตั้งอยู่ในดอกยางกู นครโกยาง จังหวัดคยองกี และได้มีการเปิดห้องเรียนขึ้น 6 ห้องใน ค.ศ. 1962 จากนั้น ใน ค.ศ. 1977 มีการสอนครอบคลุมในระดับชั้นมัธยมต้น ก่อนที่จะมีการเปลี่ยนไปเป็นโรงเรียนระดับมัธยมปลายใน ค.ศ. 1992 ดอกไม้ประจำโรงเรียนคือแมกโนเลียโคบัส และมีแปะก๊วยเป็นต้นไม้ประจำโรงเรียน รวมทั้งเป็นโรงเรียนที่ควอน ยูริ ผู้เป็นนักร้องวงเกิลส์เจเนอเรชัน สำเร็จการศึกษาจากที่แห่งนี้고교졸업 소녀시대 유리, 친구들에 마지막 인사남겨요 - 중앙일보 

วันที่ 3 ธันวาคม ค.ศ. 2011 ทางโรงเรียนได้มีการจัดบรรยายและการแสดงทางวัฒนธรรม ตลอดจนมีการเชิญบาทหลวงผู้ประพันธ์หนังสือระดับเบสเซลเลอร์ร่วมบรรยายNeungkok High School Mind Lecture & Cultural Performance 

 ศิษย์เก่าที่มีชื่อเสียง 
 ควอน ยูริ นักร้องวงเกิลส์เจเนอเรชัน소녀시대 유리, 고교 졸업장 만감교차해요~ - 중앙일보 연예
# กรณีพิพาทเกาะลีกีตันและเกาะซีปาตัน
กรณีพิพาทเกาะลีกีตันและเกาะซีปาตันเป็นความขัดแย้งระหว่างมาเลเซียกับอินโดนีเซีย โดยทั้งสองประเทศต่างอ้างสิทธิในพื้นที่ทับซ้อน บริเวณเกาะซีปาดันและเกาะลีกีตันซึ่งมีเนื้อที่เพียง 10.4 และ 7.4 เฮกตาร์ ฝ่ายอินโดนีเซียอ้างว่าเกาะนี้เป็นของอินโดนีเซียตามข้อตกลงระหว่างอังกฤษกับเนเธอร์แลนด์ เมื่อ พ.ศ. 2434 เกี่ยวกับการแบ่งเขตแดนบริเวณกาลีมันตัน ซึ่งกำหนดเขตแดนของทั้งสองประเทศที่เกาะเซอบาติก ทำให้เกาะทั้งสองอยู่ในเขตของอินโดนีเซีย ส่วนมาเลเซียกล่าวอ้างว่าเกาะทั้งสองอยู่ในอำนาจของมาเลเซียเพราะตกทอดมาจากสมัยสุลต่านซูลูครองอำนาจ และตกทอดไปยังสเปน จากนั้น อังกฤษมารับช่วงต่อตั้งแต่ พ.ศ. 2421

ความขัดแย้งนี้เกิดขึ้นเมื่อ พ.ศ. 2510 และได้ต่อรองโดยยุติข้อการเข้าไปในพื้นที่พิพาทตั้งแต่ พ.ศ. 2512 และได้ส่งเรื่องให้ศาลโลกพิจารณา ศาลโลกได้มีคำพิพากษาเมื่อ 17 ธันวาคม พ.ศ. 2545 ให้เกาะทั้งสองอยู่ภายใต้อธิปไตยของมาเลเซีย เพราะมาเลเซียมีการเข้าไปจัดการเรื่องการอนุรักษ์ทรัพยากรธรรมชาติของเกาะทั้งสอง ตั้งแต่ยังเป็นอาณานิคมของอังกฤษ และเข้าไปดูแลอย่างต่อเนื่องหลังจากได้รับเอกราช
# นิทานพื้นบ้าน
นิทานพื้นบ้าน (folktale) เป็นนิทานประเภทหนึ่ง เป็นเรื่องราวที่เล่าสืบต่อกันมาซึ่งอาจไม่มีบันทึกเป็นหลักฐาน เนื่องจากสมัยโบราณไม่มีความบันเทิงในรูปแบบอื่นในสังคมหลายวัฒนธรรมใช้การเล่าเรื่องสู่กันฟังซึ่งมักเป็นเรื่องราวจากจินตนาการแสดงความเชื่อของชาวบ้าน นิทานพื้นบ้านมักได้รับการบันทึกหรือตีพิมพ์ภายหลังและมักหาต้นกำเนิดไม่ได้ และมีการแต่งแต้มเรื่องราวเพิ่มเติมตามจินตนาการของผู้เล่า นิทานพื้นบ้านที่โด่งดัง อย่างเช่น ซินเดอเรลลา เจ้าชายกบ แจ๊คผู้ฆ่ายักษ์ เจ้าหญิงนิทรา นิทานของไทยเช่น พิกุลทอง พยาคันคาก แก้วหน้าม้า

 รูปแบบ 
นิทานพื้นบ้านแยกเรื่องราวออกได้ดังนี้ 
 เทพนิยาย
 นิทานชีวิต
 นิทานวีรบุรุษ
 เรื่องปรัมปรา
 นิยายผจญภัยยุคกลาง
 ตำนาน
 นิทานอธิบายเหตุ
 นิทานสัตว์
 นิทานอุทาหรณ์
 เรื่องขำขัน
 ตำนานนักบุญ
 นิทานเข้าแบบ
# คำสั่งสำนักนายกรัฐมนตรีที่ 66/2523
คำสั่งสำนักนายกรัฐมนตรีที่ 66/2523 หรือคำสั่งที่ 66/(25)23 เป็นคำสั่งรัฐบาลไทยที่กำหนดนโยบายสำคัญในการต่อสู้กับการก่อการกำเริบคอมมิวนิสต์ช่วงปลายสงครามเย็น คำสั่งดังกล่าวออกเมื่อวันที่ 23 เมษายน 2523 และลงนามโดยนายกรัฐมนตรี พลเอก เปรม ติณสูลานนท์ คำสั่งนี้ทำให้มีการเปลี่ยนแปลงนโยบายจากท่าทีทหารสายแข็งที่ดำเนินมาแต่รัฐบาลฝ่ายขวาธานินทร์ กรัยวิเชียร (ครองอำนาจ 2519 ถึง 2520) มาสู่สายกลางมากขึ้นซึ่งให้ความสำคัญมาตรการทางการเมืองเหนือการปฏิบัติทางทหารอย่างเป็นทางการ คำสั่งนี้กำหนดให้มีการจัดการความอยุติธรรมทางสังคม และการส่งเสริมการมีส่วนร่วมทางการเมืองและกระบวนการประชาธิปไตย มีการออกกฎหมายนิรโทษกรรมสอดคล้องกับคำสั่งอนุญาตให้ผู้แปรพักตร์ผละขบวนการก่อการกำเริบ ซึ่งเมื่อประกอบกับการเสื่อมลงของการสนับสนุนจากต่างชาติ นำไปสู่การเสื่อมลงของพรรคคอมมิวนิสต์แห่งประเทศไทย
# มอนสเตอร์ (เพลงสกิลเลต)
มอนสเตอร์ เป็นเพลงซิ้งเกิลที่ 2 ในปี 2009 ในอัลบั้มของอวอค โดยวงดนตรีร็อคคริสเตียน สคิลเลต และเป็นเพลงที่ 2 ในอัลบั้ม เป็นซิ้งเกิลเดียวที่กลายเป็นวงดนตรีที่ประสบความสำเร็จในชาร์ดอันดับที่ 4 บนชาร์ตกระแสหลักร็อค และอันดับที่ 101 ในชาร์ดBillboard Bubbling Under Hot 100 อันดับ เพลงนี้ออกจำหน่ายในวันที่ 14 กรกฎาคม ค.ศ. 2009

ชื่อเสียงเกียรติยศ
 สิ่งพิมพ์ ประเทศ ชื่อเสียงเกียรติยศ ปี อันดับ AOL Radioสหรัฐอเมริกา"เพลงร็อคยอดนิยมในปี 2009"20094

อันดับ
ชาร์ตยอดสูงสุดU.S. Active rock4http://www.americasmusiccharts.com/index.cgi?fmt=R2U.S. Billboard Top Bubbling Under Hot 100 Singles1U.S. Billboard Top Mainstream Rock Tracks4U.S. Billboard Top Alternative Songs28<ref name="billboard Skillet" /http://www.billboard.com/#/artist/skillet/166990U.S. Billboard Top Rock Songs20<ref name="billboard Skillet" /http://www.billboard.com/#/artist/skillet/166990U.S. Billboard Top Heatseekers Songs7<ref name="billboard Skillet" /http://www.billboard.com/song/skillet/monster/14041694#/song/skillet/monster/14041694Japan Hot 10098<ref name="billboard Skillet" /http://www.billboard.com/#/artist/skillet/166990
# ขนมไหว้พระจันทร์
ขนมไหว้พระจันทร์ (จีนตัวย่อ: 月饼; จีนตัวเต็ม: 月餅; พินอิน: yuè bĭng) เป็นขนมที่ทำขึ้นเพื่อใช้ในเทศกาลกลางฤดูใบไม้ร่วง หรือเทศกาลไหว้พระจันทร์ (中秋節) ในคืนวันเพ็ญในเดือน 8 ตามปฏิทินจีน (กันยายนตามปฏิทินเกรกอเรียน)

ขนมไหว้พระจันทร์ เป็นของที่ใช้สำหรับเซ่นไหว้ดวงจันทร์ นับเป็นของสำคัญที่ใช้ในเทศกาลนี้ ลักษณะของขนมมีทรงกลม ลักษณะคล้ายขนมเค้ก ทำจากแป้งนวด แล้วกดใส่แป้นพิมพ์ที่มีลวดลายต่าง ๆ จากนั้นนำไปอบ และเคลือบผิวหน้าด้วยน้ำเชื่อม ภายในบรรจุไส้ต่าง ๆ ซึ่งส่วนใหญ่เป็นธัญพืชต่าง ๆ อาทิ ทุเรียน, เมล็ดบัว, แมคคาเดเมีย, พุทราจีน เป็นต้น แต่ปัจจุบันก็ได้มีดัดแปลงใส่เนื้อสัตว์ต่าง ๆ เข้าไป เช่น กุนเชียง, ไข่เค็ม, หมูแฮม, หมูแดง, หมูหยอง เป็นต้น

ความเป็นมาของขนมไหว้พระจันทร์ คือ ในยุคปลายราชวงศ์หยวน ที่ชาวฮั่นถูกปกครองอย่างกดขี่โดยชาวมองโกล ชาวฮั่นเมื่อต้องการจะก่อกบฏต่อต้าน ด้วยการแอบสอดสาส์นไว้ในขนมชิ้นนี้ แล้วนำไปแจกจ่ายให้กับทุกบ้าน ในสาส์นมีข้อความว่า คืนนี้ในเวลายาม 3 จงสังหารทหารมองโกลพร้อมกัน อันนำมาซึ่งเอกราชของชาวฮั่น จนกลายเป็นประเพณีการรับประทานและไหว้ขนมไหว้พระจันทร์ในปัจจุบันขนมไหว้พระจันทร์ การเลือกซื้อ และเบอร์โทรติดต่อ ร้านขายขนมไหว้พระจันทร์

ปัจจุบัน ขนมไหว้พระจันทร์ได้มีผู้ผลิตและจำหน่ายมากมายหลายแห่ง ได้มีการดัดแปลงใส่ไส้ต่าง ๆ เพิ่มขึ้นจากในอดีตมาก เช่น ช็อคโกแล็ต, ชาเขียว, คัสตาร์ด, อัลมอนด์ เป็นต้น หรือดัดแปลงไปเป็นแบบต่าง ๆ เช่น ดัดแปลงคล้ายขนมโมจิ หรือไอศกรีม และกลายมาเป็นธุรกิจสำคัญที่มีมูลค่าการตลาดและการแข่งขันสูงมากในช่วงเทศกาลนี้ในแต่ละปี 

ในมาเลเซีย ขนมไหว้พระจันทร์เรียกว่า กูอิฮ์ บูลัน (kuih bulan) มีหลายไส้เช่นเดียวกับขนมไหว้พระจันทร์ในไทยหน้า 24 การศึกษา, ขนมมาเลเซีย ตอนที่ ๓. "องค์ความรู้ ภาษา-วัฒนธรรม" โดย สุมาลี นิมมานุภาพ. เดลินิวส์ฉบับที่ 24,666: วันอังคารที่ 25 เมษายน พ.ศ. 2560 แรม 14 ค่ำ เดือน 5 ปีระกา
# คำสั่งที่ 66 (แก้ความกำกวม)
คำสั่งที่ 66 สามารถหมายถึง
 คำสั่งที่ 66/2523
 คำสั่งที่ 66 (สตาร์วอร์ส)
# บันเทิงคดีพยากรณ์และหลังพยากรณ์
บันเทิงคดีพยากรณ์  เป็นประเภทย่อยของบันเทิงคดีแนววิทยาศาสตร์ ซึ่งมีเนื้อหาเกี่ยวกับการสิ้นสุดของอารยธรรมมนุษย์ อาจเนื่องมาจากความหายนะตามที่เป็นจริง เช่น การสงครามนิวเคลียร์ โรคระบาดทั่ว การโจมตีจากนอกโลก การชนของเทห์วัตถุ (impact event) การก่อการกำเริบของไซเบอร์เนติกส์ ภาวะเอกฐานทางเทคโนโลยี (technological singularity) ความผิดปกติในการถ่ายทอดพันธุกรรม ปรากฏการณ์เหนือธรรมชาติ การพิพากษาของพระเจ้า การเปลี่ยนแปลงสภาพอากาศอย่างควบคุมไม่ได้ การหมดไปของทรัพยากร การล่มสลายของระบบนิเวศ หรือภัยพิบัติทั่วไปอื่น ๆ ส่วนบันเทิงคดีหลังพยากรณ์  เกิดขึ้นในโลกหรืออารยธรรมหลังเกิดเหตุการณ์ข้างต้น กรอบเวลาอาจเป็นทันทีหลังเกิดความหายนะนั้น โดยเน้นถึงความลำบากหรือจิตวิทยาของผู้รอดชีวิต หรืออาจเกิดหลังความหายนะเป็นเวลานานก็ได้ ซึ่งมักมีแก่นเรื่องที่ว่า การมีอยู่ของอารยธรรมก่อนเกิดความหายนะถูกลืมไป (หรือกลายเป็นตำนาน) เรื่องหลังพยากรณ์มักเกิดขึ้นในโลกอนาคตที่ดำรงชีวิตแบบเกษตรกรรม ไม่พึ่งเทคโนโลยี หรือโลกที่มีเพียงเทคโนโลยีที่กระจัดกระจายบางส่วนหลงเหลืออยู่เท่านั้น
# ตำรวจน้ำ
ตำรวจน้ำ หรือเรียกกันในชื่อ ตำรวจท่าเรือ ตำรวจอ่าว ตำรวจแม่น้ำ หรือ หน่วยบังคับใช้กฎหมายทางทะเล คือ ตำรวจที่ทำหน้าที่ดูแลรักษาความสงบเรียบร้อยบริเวณน่านน้ำ พื้นที่ปฏิบัติการอาจจะเป็นน่านน้ำทะเล ชายฝั่ง แม่น้ำ ปากแม่น้ำ ท่าเรือ ทะเลสาบ คลอง หรือพื้นที่ทางน้ำต่าง ๆ

 อำนาจหน้าที่ 
ตำรวจน้ำมีอำนาจหน้าที่ในการปฏิบัติงานในด้านการรักษาความปลอดภัยทางน้ำ บังคับใช้กฎหมายต่าง ๆ เกี่ยวกับการจราจรทางน้ำ การป้องกันและปราบปรามอาชญากรรมบนเรือ ในน่านน้ำและชายฝั่ง การค้นหาและกู้ภัย (ทั้งในฐานะหน่วยงานหลักที่ดูแลน่านน้ำและเป็นหน่วยเผชิญเหตุเบื้องต้นก่อนหน่วยที่มีความเชี่ยวชาญมาถึง) รวมถึงการอำนวยความสะดวกเจ้าหน้าที่ตำรวจหน่วยอื่น ๆ ในการเข้าถึงพื้นที่ที่ไม่สามารถเข้าถึงได้ทางบก แต่เข้าถึงทางน้ำได้

นอกจากนี้ ตำรวจน้ำอาจมีอำนาจหน้าที่รวมไปถึงการรักษาความมั่นคงตามแนวชาวฝั่ง การบังคับใช้กฎหมายด้านสิ่งแวดล้อมทางทะเลและชายฝั่ง การลาดตระเวนเพื่อตรวจคนเข้าเมืองและการลักลอบนำเข้าสินค้า การปฏิบัติการค้นหาใต้น้ำ (แม้หน่วยตำรวจหลายแห่งจะมีหน่วยประดาน้ำโดยเฉพาะอยู่แล้ว) โดยประสานงานกับหน่วยงานอื่น ๆ ที่เกี่ยวข้องในการปฏิบัติหน้าที่
thumb|เรือยางท้องแข็ง (RHIB) ที่ใช้งานโดยหน่วยค้นหาใต้น้ำและทางน้ำของตำรวจสหราชอาณาจักร
ยุทโธปกรณ์และเครื่องมือของตำรวจน้ำอาจจะประกอบไปด้วยเรือยางขนาดเล็ก ไปจนถึงเรือเดินทะเลขนาดใหญ่ แต่ส่วนใหญ่ตำรวจน้ำจะใช้เรือยนต์ขนาดเล็ก ขนาดกลาง ที่มีความเร็วสูง ซึ่งในบางพื้นที่จะมีการติดตั้งอุปกรณ์ฉีดน้ำดับเพลิงเข้าไปบนดาดฟ้าเรือด้วย ซึ่งเจ้าหน้าที่ตำรวจน้ำจะได้รับการฝึกฝนให้สามารถปฏิบัติภารกิจช่วยเหลือทางน้ำต่าง ๆ รวมไปถึงการปฐมพยาบาลเบื้องต้น การผจญเพลิง

 ตำรวจน้ำในแต่ละประเทศ 
ในแต่ละประเทศ มีการจัดหน่วยตำรวจน้ำที่แตกต่างกันทั้งความรับผิดชอบและอำนาจหน้าที่ อาทิ
  
 กองบังคับการตำรวจน้ำ สังกัดกองบัญชาการตำรวจสอบสวนกลาง สำนักงานตำรวจแห่งชาติ
  
 กองตำรวจน้ำ กรมตำรวจแห่งชาติฟิลิปปินส์
 
 กองกำลังปฏิบัติการทางทะเล สังกัดกองบัญชาการตํารวจแห่งชาติมาเลเซีย
 
 หน่วยตำรวจยามฝั่ง สังกัดกองกำลังตำรวจสิงคโปร์